proxectonos/corpus_dominio_legal_administrativo_tmp huggingface dataset:
RESOLUCIÓN do 4 de agosto de 2014, da Secretaría Xeral de Política Lingüística, pola que se adxudican seis bolsas de formación nos lectorados de lingua, literatura e cultura galegas, convocadas mediante a Orde do 15 de maio de 2014, da Consellería de Cultura, Educación e Ordenación Universitaria (ED110A).
Consellería de Cultura, Educación e Ordenación Universitaria — III. Outras disposicións — 08/08/2014

A Orde do 15 de maio de 2014 (DOG núm 97, do 22 de maio) establece as bases e anuncia a convocatoria –en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade– de seis bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades españolas e estranxeiras.
Logo de ver a proposta de resolución definitiva de adxudicación das ditas bolsas de formación, así como a certificación, acompañadas ambas as dúas da acta da comisión de valoración constituída ao abeiro do artigo 11 da antedita Orde do 15 de maio de 2014, remitidas, na súa condición de titular do órgano instrutor e presidenta da comisión de valoración, pola subdirectora xeral de Política Lingüística, este secretario xeral, en uso das facultades que, en virtude da disposición adicional única da mencionada Orde do 15 de maio de 2014, lle son expresamente delegadas,
Artigo 1. Aprobar definitivamente a relación de admitidos que se especifican no anexo I, con indicación da orde de preferencia dos destinos solicitados polos candidatos presentados.
Artigo 2. Aprobar definitivamente a relación de excluídos que se especifican no anexo II, con indicación da causa que orixina a súa exclusión, e aceptar definitivamente a desistencia da súa solicitude respecto das persoas que se relacionan no anexo III, con indicación da causa que a orixina.
Artigo 3. Adxudicar as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican e coas condicións establecidas na orde da convocatoria ás persoas relacionadas no anexo IV.
Artigo 4. Contra esta resolución, que lle pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de agosto de 2014
CORRECCIÓN de erros. Resolución do 27 de xuño de 2014 pola que se conceden as subvencións para fomentar a cooperación público-privada, a través de proxectos de investigación e desenvolvemento, reguladas na Resolución do 30 de decembro de 2013 pola que se establecen as bases reguladoras para a concesión, en réxime de concorrencia competitiva, das axudas do programa Conecta peme, para fomentar a cooperación público-privada a través de proxectos de investigación e desenvolvemento en cooperación entre pemes en áreas estratéxicas para a Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN852A).
Axencia Galega de Innovación — III. Outras disposicións — 08/08/2014

Advertido erro na dita resolución, publicada no Diario Oficial de Galicia número 127, do 7 de xullo, cómpre realizar as seguintes correccións:
1º. Eliminar do anexo II de solicitudes excluídas as seguintes entidades:
2º. Substituír o anexo II, relativo á relación de solicitudes suplentes, polo actual, no cal se incorporan os proxectos erroneamente excluídos.
RESOLUCIÓN do 1 de agosto de 2014 pola que se publica o plan de estudos de máster universitario en Enerxías Renovables e Sustentabilidade Enerxética.
Universidade de Santiago de Compostela — III. Outras disposicións — 11/08/2014

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio, por Resolución do secretario xeral de Universidades do 26 de abril de 2011).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enerxías Renovables e Sustentabilidade Enerxética, que quedará estruturado segundo consta no anexo.
Santiago de Compostela, 1 de agosto de 2014
Cadro 1. Distribución de créditos ECTS segundo o tipo de materia.
Cadro 2. Materias, créditos e distribución temporal do máster.
Cadro 1. Distribución de créditos ECTS segundo o tipo de materia.
Cadro 2. Materias, créditos e distribución temporal do máster.
Cadro 1. Distribución de créditos ECTS segundo o tipo de materia.
Cadro 2. Materias, créditos e distribución temporal do máster.
CORRECCIÓN de erros. Resolución do 18 de xullo de 2014 pola que se lle dá publicidade ao acordo do Consello de Dirección, que aproba as bases reguladoras das axudas aos organismos intermedios para a realización de actuacións e estratexias de promoción e internacionalización das empresas galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede a súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 14/08/2014

Advertidos erros na referida resolución, publicada no DOG nº 141, do 28 de xullo de 2014, procede facer a seguinte corrección:
– Na páxina 32517, artigo 14.1, onde di:
«Artigo 14.1. Prazo para presentar a solicitude de cobramento:
– Ata o 30 de setembro de 2014 para aqueles proxectos que finalicen antes do 30 de setembro de 2014.
– Ata o 30 de xuño de 2015 para aqueles proxectos que se desenvolvan entre o 1 de outubro de 2014 e o 30 de xuño de 2015».
Debe dicir:
«Artigo 14.1. Prazo para presentar a solicitude de cobramento:
– Ata o 26 de decembro de 2014 para aqueles proxectos que finalicen antes do 15 de novembro de 2014.
– Ata o 30 de xuño de 2015 para aqueles proxectos que se desenvolvan entre o 15 de novembro de 2014 e o 30 de xuño de 2015».
RESOLUCION do 1 de agosto de 2014 pola que se incrementa a dotación orzamentaria da resolución do 23 de setembro de 2013, pola que se regula o procedemento para a distribución de froitas frescas ao alumnado de centros escolares e se convoca para o curso escolar 2013/14.
Fondo Galego de Garantía Agraria — III. Outras disposicións — 14/08/2014

A Resolución do Fondo Galego de Garantía Agraria do 23 de setembro de 2013 (DOG núm. 185, do 27 de setembro) regula o procedemento para a distribución de froitas frescas ao alumnado de centros escolares e convoca as axudas para o curso 2013/14.
No artigo 19 (financiamento) establécese que serán cofinanciadas polo Fondo Europeo Agrícola de Garantía (FEAGA) nun 75 %, e con fondos propios que cofinancian da Xunta de Galicia por un 25 %.
Igualmente, neste artigo precísanse as aplicacións orzamentarias e o importe económico previsto para o financiamento das ditas axudas para o curso 2013/14: 10.000 euros para o exercicio 2013 e 121.000 euros para o exercicio 2014.
No parágrafo 2 sinálase que as dotacións iniciais se poderán incrementar, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade tramitando o expediente de modificación de crédito oportuno.
Coa finalidade de poder atender todas as solicitudes recibidas dos centros escolares relativas ás actividades que se subvencionan, detallados no artigo 3 da resolución, cofinanciadas polo Fondo Europeo Agrícola de Garantía (FEAGA) e xestionadas polo Fondo Galego de Garantía Agraria, posto que a dotación existente resulta insuficiente, e nos orzamentos da Comunidade Autónoma de Galicia para o ano 2014 existe unha maior dotación orzamentaria para esta aplicación e proxecto, cómpre, mediante esta resolución, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no artigo 3 da Resolución do 23 de setembro de 2013 (DOG núm. 185, do 27 de setembro), conforme o artigo 19 parágrafo 2, increméntase no importe de 24.000,00 euros, e con cargo á aplicación 12.80.713F.779.0, plan de consumo de froitas na escola, dos orzamentos da Comunidade Autónoma de Galicia para 2014, polo que o importe total para estas axudas despois deste incremento é de 311.135,08 euros.
2. En todo caso, a concesión das axudas reguladas na dita resolución estará limitada ás dispoñibilidades orzamentarias.
Disposición adicional
Única. O incremento de crédito previsto no artigo único desta resolución non afecta ao prazo de presentación de solicitudes establecido na devandita Resolución do 23 de setembro de 2013 (DOG núm. 185, do 27 de setembro).
Disposición derradeira
Esta resolución producirá efectos o mesmo día da súa publicación no Diario Oficial de Galicia.
Santiago de Compostela, 1 de agosto de 2014
CORRECCIÓN de erros. Orde do 14 de xullo de 2014 pola que se establecen as bases reguladoras para o acceso ás prazas de residencia e de comedor nos centros residenciais da Consellería do Medio Rural e do Mar, e se convoca a oferta de prazas para o curso académico 2014/15.
Consellería do Medio Rural e do Mar — III. Outras disposicións — 14/08/2014

Advertidos erros na referida orde, publicada no
Diario Oficial de Galicia
núm. 137, do 21 de xullo de 2014, cómpre facer as seguintes correccións:
Na páxina 31807, punto 1 do artigo 11, onde di: «1. Corresponderá á Comisión de Aaloración ...», debe dicir: «1. Corresponderá á Comisión de Valoración ...».
Na páxina 31812, punto 1 do artigo 19, onde di: «1. A solicitude deberá presentarse en soporte papel por calquera dos medios establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, utilizando o formulario normalizado dispoñible na sede electrónica da Xunta de Galicia, https://sede.xunta.es/portada (PE606B)», debe dicir: «1. A solicitude deberá presentarse en soporte papel por calquera dos medios establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, utilizando o formulario normalizado dispoñible na sede electrónica da Xunta de Galicia, https://sede.xunta.es/portada (PE606A)».
RESOLUCIÓN do 4 de agosto de 2014 pola que se ordena a publicación do acordo do Consello da Xunta de Galicia do 1 de agosto de 2014 polo que se aproba a modificación da relación de postos de traballo da Consellería do Medio Rural e do Mar.
Consellería de Facenda — III. Outras disposicións — 11/08/2014

A aprobación da modificación da relación de postos de traballo da Consellería do Medio Rural e do Mar xustifícase pola execución do auto do Tribunal Superior de Xustiza de Galicia da sala do contencioso-administrativo, sección primeira do 16 de xullo de 2014, polo que se require á Xunta de Galicia para que se proceda á execución da sentenza dese tribunal, do 30 de outubro de 2013 (PO 586/2011).
O dito pronunciamento xudicial anula a modificación da provisión dos postos de traballo das xefaturas de unidade operativa, nivel 22, debéndose substituír o sistema de provisión de libre designación polo de concurso de méritos.
En consecuencia e de conformidade co disposto no citado auto, o Consello da Xunta de Galicia na súa reunión do día 1 de agosto de 2014, adoptou o seguinte
Primeiro. Apróbase a modificación da relación de postos de traballo da Consellería do Medio Rural e do Mar, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia.
Visto o acordo adoptado polo Consello da Xunta de Galicia, na súa reunión do 1 de agosto de 2014, relativo á aprobación da modificación da relación de postos de traballo da Consellería do Medio Rural e do Mar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 4 de agosto de 2014
RESOLUCIÓN do 14 de xullo de 2014, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 27 de marzo de 2014 pola que se establecen as bases reguladoras para a concesión, en réxime de concorrencia competitiva, de subvencións ás agrupacións de voluntarios de protección civil de concellos de menos de 50.000 habitantes ou mancomunidades.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/08/2014

Mediante Orde do 27 de marzo de 2014, pola que se establecen as bases reguladoras para a concesión, en réxime de concorrencia competitiva, de subvencións ás agrupacións de voluntarios de protección civil de concellos de menos de 50.000 habitantes ou mancomunidades, a Vicepresidencia e Consellería de Presidencia, Administracións Públicas e Xustiza convocou unha liña de subvencións para as agrupacións de voluntarios de protección civil.
Vista a proposta de resolución da comisión avaliadora, en aplicación do artigo 6, números 2 e 3, da referida orde,
Primeiro. Aprobar a concesión, con cargo á aplicación 05.25.212A.481.0 e código de proxecto 2014 00118 dos orzamentos xerais da Comunidade Autónoma de Galicia para o ano 2014, as subvencións ás agrupacións de voluntarios de protección civil que se detallan no anexo.
Segundo. Notificarlles o contido desta resolución ás agrupacións de voluntarios de protección civil beneficiarias, especificando as condicións particulares que deberán cumprir.
Santiago de Compostela, 14 de xullo de 2014
RESOLUCIÓN do 8 de agosto de 2014 pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias Marítimo-Pesqueira e Agroforestal, así como os prezos de matrícula na Aula de Seguridade e Salvamento, dependentes desta consellería.
Consellería do Medio Rural e do Mar — III. Outras disposicións — 19/08/2014

O Decreto 143/2013, do 12 de setembro, establece os prezos públicos exixibles polas prestacións dos servizos de residencia e comedor nos centros de formación das familias Marítimo-Pesqueira e Agroforestal, así como os prezos de matrícula na Aula de Seguridade e Salvamento, dependentes desta consellería.
Así mesmo, no seu artigo 6 determina que estes prezos se actualizarán o 1 de setembro de cada ano, na mesma proporción que a variación interanual experimentada polo índice xeral de prezos de consumo para a Comunidade Autónoma de Galicia (IPC, base 2011), no mes de decembro, calculado polo Instituto Nacional de Estatística. Os prezos así actualizados faranse públicos mediante resolución da persoa titular da consellería con competencias en materias de pesca, agricultura e forestal, que será publicada no Diario Oficial de Galicia.
Por isto, e en virtude do parágrafo primeiro do artigo 6 do Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias Marítimo-Pesqueira e Agroforestal, así como os prezos de matrícula na Aula de Seguridade e Salvamento, dependentes desta consellería,
Primeiro. Actualizar os prezos públicos exixibles polas prestacións dos servizos de residencia e/ou comedor nos centros de formación das familias Marítimo-Pesqueira e Agroforestal dependentes da Consellería do Medio Rural e do Mar, e pola matrícula nos cursos de especialización en materia de seguridade, supervivencia e loita contra incendios impartidos na Aula de Seguridade e Salvamento de Ferrol, mediante a aplicación da porcentaxe do 0,5 que é a variación interanual do índice xeral de prezos de consumo para a Comunidade Autónoma de Galicia, correspondente ao mes de decembro de 2013, que quedan da maneira seguinte:
1. Catálogo de prezos públicos en residencias.
2. Catálogo de prezos públicos de matrícula en cursos na Aula de Seguridade e Salvamento de Ferrol.
Segundo. Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 8 de agosto de 2014
CORRECCIÓN de erros. Orde do 19 de abril de 2013 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e a atención á dependencia, o procedemento para a elaboración do programa individual de atención e a organización e funcionamento dos órganos técnicos competentes.
Consellería de Traballo e Benestar — I. Disposicións xerais — 13/08/2014

Advertidos erros na orde antes citada, publicada no Diario Oficial de Galicia núm. 86, do 6 de maio de 2013, cómpre facer as seguintes correccións:
Na páxina 14295, na disposición transitoria oitava, onde di: «A aplicación do disposto no punto nove, polo que se modifica o artigo 38 da Orde do 2 de xaneiro de 2012, incluíndo unha nova alínea f), na cal se exixe a acreditación dos gastos a que se vincula a contía económica da libranza de coidados no contorno familiar, só será aplicable para as libranzas de coidados no contorno familiar recoñecidas a partir da data de entrada en vigor desta orde. Para as libranzas de coidados no contorno familiar recoñecidas con anterioridade á data de entrada en vigor desta orde, con independencia de que con posterioridade se proceda á revisión do PIA, será aplicable o réxime de xustificación establecido na normativa vixente na data da resolución do PIA correspondente», debe dicir: «A aplicación do disposto no punto dez, polo que se modifica o artigo 38 da Orde do 2 de xaneiro de 2012, incluíndo unha nova alínea f), na cal se exixe a acreditación dos gastos a que se vincula a contía económica da libranza de coidados no contorno familiar, só será aplicable para as libranzas de coidados no contorno familiar recoñecidas a partir da data de entrada en vigor desta orde. Para as libranzas de coidados no contorno familiar recoñecidas con anterioridade á data de entrada en vigor desta orde, con independencia de que con posterioridade se proceda á revisión do PIA, será aplicable o réxime de xustificación establecido na normativa vixente na data da resolución do PIA correspondente».
RESOLUCIÓN do 4 de agosto de 2014 pola que se modifica a Resolución do 14 de marzo de 2014 pola que se convocan subvencións para o ano 2014, en concorrencia non competitiva, para garantir o acceso á internet de banda larga vía satélite, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, así como para a selección de entidades colaboradoras que participarán na súa xestión.
Axencia Galega de Desenvolvemento Rural — III. Outras disposicións — 18/08/2014

A Resolución do 14 de marzo de 2014 pola que se convocan subvencións para o ano 2014, en concorrencia non competitiva, para garantir o acceso á internet de banda larga vía satélite, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, así como para a selección de entidades colaboradoras que participarán na súa xestión (DOG nº 58, do 25 de marzo de 2014), establece no seu artigo sexto c) que «O prazo de presentación de solicitudes de axuda a través das entidades colaboradoras remata o 30 de agosto de 2014».
A data de hoxe, a pesar do elevado número de solicitudes aprobadas, é previsible que a 30 de agosto exista crédito suficiente para atender máis solicitudes.
Co obxecto de beneficiar o maior número posible de solicitantes e incrementar e garantir o acceso á internet de banda larga vía satélite nas áreas rurais, e unha vez tramitado o oportuno expediente,
Artigo único. Modificación da Resolución da Agader do 14 de marzo de 2014 pola que se convocan subvencións para o ano 2014, en concorrencia non competitiva, para garantir o acceso á internet de banda larga vía satélite, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, así como para a selección de entidades colaboradoras que participarán na súa xestión.
O artigo sexto, letra c), da Resolución da Agader do 14 de marzo de 2014 pola que se convocan subvencións para o ano 2014, en concorrencia non competitiva, para garantir o acceso á internet de banda larga vía satélite queda redactado nos seguintes termos:
«O prazo de presentación de solicitudes de axuda a través das entidades colaboradoras remata o 30 de setembro de 2014».
Santiago de Compostela, 4 de agosto de 2014
ORDE do 11 de agosto de 2014 pola que se fai pública a ampliación dos importes existentes para a concesión das axudas previstas na Orde do 30 de maio de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de Risga, e se aproba a convocatoria para o ano 2014.
Consellería de Traballo e Benestar — III. Outras disposicións — 18/08/2014

A Orde do 30 de maio de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de Risga, e se aproba a convocatoria para o ano 2014, establece no seu artigo 2.2º que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2014, a través dos créditos consignados na aplicación 11.05.322A.460.0, polo importe global de 3.000.000 de euros.
Tendo en conta o volume de solicitudes recibidas e tratando de dar resposta á ampla demanda da axuda e que nun momento como o actual, en que a crise está tendo severos impactos no emprego e a exclusión social dos máis vulnerables, deben articularse as medidas necesarias para garantir o dereito destas persoas ao desenvolvemento dunha actividade profesional en condicións de igualdade, fomentando así a súa integración no mercado laboral, polo que parece oportuno incrementar o importe destinado á dotación orzamentaria consignada inicialmente para a concesión das citadas axudas.
Por todo o exposto e en uso das facultades que me foron conferidas,
Artigo 1. Ampliación de créditos
Amplíase o importe total dos créditos para o financiamento das axudas previstas na Orde do 30 de maio de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da Risga, e se aproba a convocatoria para o ano 2014, na aplicación e polo importe seguinte:
11.05.322A.460.0 código de proxecto 2014 00515: 2.000.000,00 de euros.
Artigo 2. Prazo de solicitude
De acordo co previsto no artigo 30.1 do Decreto 11/2009, do 8 de xaneiro, polo que se aproba o Regulamento de subvencións de Galicia, procédese á apertura dunha nova convocatoria, sen prexuízo de que sexan tidas en conta e resoltas as solicitudes presentadas ao abeiro da Orde do 30 de maio de 2014.
O prazo de presentación de solicitudes desta nova convocatoria será dun mes a partir do día seguinte ao da súa publicación no Diario Oficial de Galicia.
Artigo 3. Tramitación das solicitudes
A tramitación das solicitudes realizarase de acordo coas bases reguladoras establecidas na Orde do 30 de maio de 2014.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de agosto de 2014
ORDE do 31 de xullo de 2014 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2014.
Consellería de Cultura, Educación e Ordenación Universitaria — III. Outras disposicións — 12/08/2014

Por Orde do 4 de abril de 2014 (DOG do 15 de abril), a Consellería de Cultura, Educación e Ordenación Universitaria convocou axudas para financiar actividades das Confederacións e federacións de pais de alumnos e das asociacións de pais de alumnos de centros de educación especial para o ano 2014.
Reunida a comisión prevista no punto oitavo da citada orde, de acordo coa proposta formulada por esla e de conformidade co punto décimo da orde de referencia,
Primeiro. Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo I desta orde.
Segundo. Desestimar as solicitudes presentadas polas asociacións de pais de alumnos de centros que se relacionan no anexo II a esta orde, polas causas que se indican.
Terceiro. Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2014 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos e a acreditación do seu pagamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 4 de abril de 2014 (DOG do 15 de abril), pola que se convocan as axudas para o ano 2014.
Cuarto. Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no
Diario Oficial de Galicia
, perante o conselleiro de Cultura, Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 31 de xullo de 2014
ORDE do 31 de xullo de 2014 pola que se autoriza a apertura e funcionamento do centro privado Formega, do concello de Ferrol.
Consellería de Cultura, Educación e Ordenación Universitaria — III. Outras disposicións — 12/08/2014

O representante da titularidade do centro privado Formega, do concello de Ferrol, solicita a súa apertura e funcionamento para impartir o ciclo formativo de grao medio (CM) Soldadura e Caldeiraría, o ciclo formativo de grao superior (CS) Construcións Metálicas e o CS Educación e Control Ambiental.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro privado Formega, do concello de Ferrol. Os datos do centro que se autoriza son os que se sinalan a continuación:
Denominación xenérica: centro privado.
Denominación específica: Formega.
Código do centro: 15032881.
Domicilio: polígono da Gándara, parc. 15-16.
Código postal: 15570.
Localidade: Ferrol.
Concello: Ferrol.
Provincia: A Coruña.
Titular: Fundación Galega do Metal para a Formación, Cualificación e Emprego.
Ensinanzas que se autorizan:
• 1 CM Soldadura e Caldeiraría (2 unidades para 20 alumnos/as cada unha).
• 1 CS Construcións Metálicas (2 unidades para 20 alumnos/as cada unha).
• 1 CS Educación e Control Ambiental (2 unidades para 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de xullo de 2014
ORDE do 28 de xullo de 2014 pola que se autoriza a apertura e funcionamento do centro privado Suso Añón, do concello de Ferrol.
Consellería de Cultura, Educación e Ordenación Universitaria — III. Outras disposicións — 12/08/2014

O representante da titularidade do centro privado Suso Añón, do concello de Ferrol, solicita a súa apertura e funcionamento para impartir o ciclo formativo de grao medio (CM) Estética Persoal Decorativa e o CM Peiteado e Cosmética Capilar.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro privado Suso Añón, do concello de Ferrol. Os datos do centro que se autoriza son os que se sinalan a continuación:
Denominación xenérica: centro privado.
Denominación específica: Suso Añón.
Código do centro: 15032871.
Domicilio: rúa Sánchez Calviño, nº 48, baixo.
Código postal: 15404.
Localidade: Ferrol.
Concello: Ferrol.
Provincia: A Coruña.
Titular: Perfeccionamento de Galicia, S.L.
Ensinanzas que se autorizan:
Familia profesional: Imaxe Persoal.
– 1 ciclo formativo de grao medio de Estética Persoal Decorativa (1 unidade para 20 alumnos/as).
– 1 ciclo formativo de grao medio de Peiteado e Cosmética Capilar (2 unidades para 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de xullo de 2014
RESOLUCIÓN do 1 de agosto de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade a unha encomenda de xestión á empresa Tecnoloxías e Servizos Agrarios (Tragsatec) subscrita no exercicio 2014.
Consellería de Medio Ambiente, Territorio e Infraestruturas — III. Outras disposicións — 12/08/2014

1. Encomenda de xestión relativa ao servizo técnico cualificado para o control, xestión e análise de proxectos e actividades relacionados cos procedementos de avaliación ambiental e coa autorización ambiental integrada, cofinanciado polo Fondo Europeo de Desenvolvemento Rexional nun máximo dun 80 % no marco do programa operativo Feder 2007-2013. Tema prioritario 3.48.
– Actividade. Apoio técnico cualificado á parte das funcións desenvoltas pola Subdirección Xeral de Avaliación Ambiental, nos ámbitos da avaliación ambiental estratéxica, da avaliación de impacto ambiental e da autorización ambiental integrada.
– Natureza e alcance da xestión encomendada. Esta encomenda ten natureza intersubxectiva, ao ter Tragsatec a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia. O período de execución comeza o 2 de xaneiro de 2014 e rematará o 31 de decembro de 2014.
– Modalidade de financiamento. Esta encomenda finánciase con fondos propios. Non obstante, o gasto é potencialmente elixible e susceptible de ser financiado, nun máximo dun 80 %, a través Fondo Europeo de Desenvolvemento Rexional, no marco do programa operativo Feder Galicia 2007-2013, encadrándose no tema prioritario 3.48-Prevención e control integrados da contaminación.
Santiago de Compostela, 1 de agosto de 2014
ORDE do 31 de xullo de 2014 de aprobación definitiva do Plan xeral de ordenación municipal de Petín (Ourense).
Consellería de Medio Ambiente, Territorio e Infraestruturas — III. Outras disposicións — 12/08/2014

O Concello de Petín remite novamente o Plan xeral de ordenación municipal, en solicitude da súa aprobación definitiva, conforme o establecido no artigo 85.7 da Lei 9/2002, de ordenación urbanística e protección do medio rural de Galicia.
Logo de analizar o expediente administrativo e os documentos que integran o PXOM de Petín e vista a proposta literal que nesta mesma data eleva a Secretaría Xeral de Ordenación do Territorio e Urbanismo, resulta:
I. Antecedentes:
I.1. Mediante Orde do 20.6.2014, a conselleira de Medio Ambiente, Territorio e Infraestruturas acordou, de conformidade co artigo 85.7. b) da Lei 9/2002, do 30 de decembro, de ordenación urbanística e protección do medio rural de Galicia, non outorgar a aprobación definitiva ao Plan xeral de ordenación municipal de Petín ata que o Concello realizase as actuacións precisas para emendar as deficiencias sinaladas no corpo da propia orde e remitise á consellería o documento corrixido correspondente.
I.2. O Pleno do Concello de Petín aprobou o 11.7.2014 as modificacións introducidas no Plan xeral de ordenación municipal.
II. Análise e consideracións.
Estudado o documento aprobado provisionalmente polo Concello Pleno en sesión do 11.7.2014, comprobouse que dá estrito cumprimento ás observacións formuladas na anterior Orde da CMATI do 20 de xuño de 2014.
De conformidade co artigo 89 da LOUG e o artigo 3 do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, a competencia para resolver sobre a aprobación definitiva dos plans xerais de ordenación municipal corresponde ao conselleiro de Medio Ambiente, Territorio e Infraestruturas.
III. Resolución.
En consecuencia, e de conformidade co establecido no artigo 85.7.a) da LOUG,
1. Aprobar definitivamente o Plan xeral de ordenación municipal de Petín.
2. Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3. De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o Concello deberá publicar no
Boletín Oficial
da provincia a normativa e ordenanzas do plan aprobado definitivamente.
4. Notifíquese esta orde ao Concello e publíquese no
Diario Oficial de Galicia
.
Ourense, 31 de xullo de 2014
ORDE do 7 de agosto de 2014 pola que se resolve definitivamente a convocatoria de licenzas por formación para o curso 2014/15 destinadas ao funcionariado docente non universitario.
Consellería de Cultura, Educación e Ordenación Universitaria — III. Outras disposicións — 26/08/2014

De conformidade co establecido no artigo 7 da Orde do 30 de abril de 2014 (DOG do 12 de maio) pola que se convocan licenzas por formación para o curso 2014/15 destinadas ao funcionariado docente non universitario e se aproban as súas bases de concesión, esta consellería
Primeiro. Adxudicarlle as licenzas por formación ao profesorado que se relaciona no anexo desta orde.
Segundo. De acordo co artigo 2 da orde de convocatoria, ofertáronse seis modalidades de licenzas por formación, todas elas retribuídas. Dentro do período que abrangue o curso académico, os beneficiarios puideron escoller o período de desfrute da licenza de acordo coa duración establecida para cada modalidade na orde de convocatoria.
Terceiro. O profesorado ao cal se lle concede licenza por formación queda obrigado ao cumprimento do recollido no artigo 9 da orde da convocatoria, obrigas das persoas beneficiarias, e a respectar o recollido no artigo 11, incompatibilidades. Non cumprir o anteriormente exposto dará lugar á activación do contido do artigo 12 da orde de convocatoria, responsabilidades por incumprimento.
Cuarto. Contra esta resolución os interesados poderán interpoñer recurso potestativo de reposición perante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 7 de agosto de 2014
RECURSO de inconstitucionalidade número 1424-2014, contra os artigos 1; 2.2 b), c) e d); 5.3; 5.5; 5.6; 5.7; 6.2; 7.2; 8; 12.2; 12.3; 12.4; 13; 14.1 a), b) e c); 14.2; 15.2 a), b), d), f), g) e h); 15.3; 17.1; 17.2; 18; 19.2 a) e c); título V e disposicións adicional primeira e transitoria primeira da Lei 3/2013, do 20 de maio, de impulso e ordenación das infraestruturas de telecomunicacións de Galicia.
Tribunal Constitucional — I. Disposicións xerais — 01/08/2014

O Pleno do Tribunal Constitucional, por auto do 22 de xullo actual, no recurso de inconstitucionalidade número 1424-2014, promovido polo avogado do Estado, en representación do presidente do Goberno, acordou levantar a suspensión dos artigos 1; 2.2 b), c) e d); 5.3; 5.5; 5.6; 5.7; 6.2; 7.2; 8; 12.2; 12.3; 12.4; 13; 14.1 a), b) e c); 14.2; 15.2 a), b), d), f), g) e h); 15.3; 17.1; 17.2; 18; 19.2 a) e c); título V e disposicións adicional primeira e transitoria primeira da Lei 3/2013, do 20 de maio, de impulso e ordenación das infraestruturas de telecomunicacións de Galicia, suspensión que se produciu coa admisión do mencionado recurso de inconstitucionalidade e que foi publicada no Boletín Oficial del Estado núm. 89, do 12 de abril de 2014.
Madrid, 22 de xullo de 2014
RESOLUCIÓN do 21 de xullo de 2014 pola que se adhire unha entidade financeira ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000,00 € con fondos do Instituto de Crédito Oficial (ICO) subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes).
Instituto Galego de Promoción Económica — III. Outras disposicións — 05/08/2014

O Consello de Dirección do Igape, na súa xuntanza do 27 de marzo de 2014, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das pequenas e medianas empresas de Galicia, titulares de préstamos superiores a 25.000,00 € con fondos do Instituto de Crédito Oficial (ICO), instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes). As ditas bases foron publicadas mediante Resolución do 26 de maio de 2014 (DOG núm. 103, do 2 de xuño).
Xunto co texto das devanditas bases publicouse a relación das entidades financeiras que se adheriron ao convenio.
Téndose ratificado con data do 8 de xullo de 2014 a adhesión da entidade financeira Bankia, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Bankia, S.A., á relación de entidades financeiras adheridas ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000,00 € con fondos do Instituto de Crédito Oficial (ICO), asinado o 26 de maio de 2014.
Santiago de Compostela, 21 de xullo de 2014
RESOLUCIÓN do 21 de xullo de 2014 pola que se adhire unha entidade financeira ao convenio de colaboración para a bonificación dos custos de financiamento dos investimentos das microempresas de Galicia titulares de préstamos inferiores ou iguais a 25.000 €, con fondos do Instituto de Crédito Oficial (ICO), subscrito entre o Instituto Galego de Promoción Económica (Igape), as entidades financeiras adheridas e as sociedades de garantía recíproca (programa Microcréditos).
Instituto Galego de Promoción Económica — III. Outras disposicións — 05/08/2014

O Consello de Dirección do Igape, na súa xuntanza do 27 de marzo de 2014, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000,00 € con fondos do Instituto de Crédito oficial (ICO), instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (programa Microcréditos). As ditas bases foron publicadas mediante Resolución do 26 de maio de 2014 (DOG núm. 103, do 2 de xuño).
Xunto co texto das devanditas bases publicouse a relación das entidades financeiras que se adheriron ao convenio.
Téndose ratificado con data do 8 de xuño de 2014 a adhesión da entidade financeira Bankia, S.A., cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Bankia, S.A. á relación de entidades financeiras adheridas ao convenio de colaboración para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000,00 € con fondos do Instituto de Crédito Oficial (ICO), asinado o 26 de maio de 2014.
Santiago de Compostela, 21 de xullo de 2014
RESOLUCIÓN do 21 de xullo de 2014 pola que se publica a modificación do plan de estudos de graduado ou graduada en Enfermaría.
Universidade da Coruña — III. Outras disposicións — 05/08/2014

A Universidade da Coruña presentou unha solicitude de modificación do plan de estudos verificado do título de graduado ou graduada en Enfermaría. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema universitario de Galicia (ACSUG) con data do 8 de xullo de 2014, esta reitoría, ao abeiro do artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril, resolve:
Publicar a modificación do plan de estudos conducente á obtención do título de graduado ou graduada en Enfermaría pola Universidade da Coruña.
A Coruña, 21 de xullo de 2014
Escola Universitaria de Enfermaría e Podoloxía (Ferrol)
Escola Universitaria de Enfermaría da Coruña (centro adscrito)
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido por módulos ou materias.
Primeiro curso.
Segundo curso.
Terceiro curso.
Cuarto curso.
Optativas ofertadas.
RESOLUCIÓN do 16 de xullo de 2014 pola que se publica o plan de estudos do máster universitario en Contabilidade Superior e Auditoría de Contas.
Universidade da Coruña — III. Outras disposicións — 05/08/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 21 de febreiro de 2014 (publicado no BOE do 11 de marzo de 2014 pola Resolución do secretario de Estado de Universidades do 28 de febreiro de 2014).
Esta reitoría, ao abeiro do artigo 35.4 da Lei orgánica 6/2001, de universidades, na redacción dada pola Lei orgánica 4/2007, do 12 de abril, resolve:
Publicar o plan de estudos conducente á obtención do título de máster universitario en Contabilidade Superior e Auditoría de Contas pola Universidade da Coruña.
A Coruña, 16 de xullo de 2014
Contido do plan de estudos.
Complementos formativos que deberá realizar o alumnado en función da súa titulación de acceso: